ઉત્તરાયણ એટલે જ પ્રકાશનો અંધકાર પર વિજય! માનવીનું જીવન અંધકાર અને પ્રકાશથી ઘેરાયેલું છે, તેના જીવનનું વસ્ત્ર કાળા અને ધોળા તંતુઓથી વણાયેલું છે, એ દષ્ટિએ ઉત્તરાયણ એ શુભસંકલ્પ કરવાનો પણ તહેવાર છે. માનવજીવનમાં રહેલી અજ્ઞાનતા, વહેમ, અંધશ્રદ્ધા, જડતા, કુટેવ વગેરે અંધકારને દૂર કરી પ્રકાશ ફેલાવવાનું પર્વ એટલે ઉત્તરાયણ! અજ્ઞાનને જ્ઞાનથી, વહેમને વિજ્ઞાનથી, અંધશ્રદ્ધાને શ્રદ્ધાથી, જડતાને ચેતનાથી અને કુસંસ્કારોને સંસ્કારથી દૂર કરવાનું પર્વ એટલે જ ઉત્તરાયણ!